रोहित र आसिफ मार्की खेलाडी
नेपाल टी–२० लिगमा खेल्ने ६ मार्की खेलाडी सार्वजनिक गरिएको छ । नेपाल क्रिकेट संघ (क्यान) ले भारतीय कम्पनी सेभेन थ्री स्पोर्टससँग साझेदार गर्दै सेप्टेम्बर २४ देखि अक्टोबर २२ सम्म आयोजना गर्न लागेको नेपालको प्रमुख ट्वान्टी–२० प्रतियोगितामा पूर्व कप्तान ज्ञानेन्द्र मल्लले काठमाडौं गोर्खाजको मार्की खेलाडीमा चयन भएका छन् ।
काठमाडौँ — नेपाल टी–२० लिगमा खेल्ने ६ मार्की खेलाडी सार्वजनिक गरिएको छ । नेपाल क्रिकेट संघ (क्यान) ले भारतीय कम्पनी सेभेन थ्री स्पोर्टससँग साझेदार गर्दै सेप्टेम्बर २४ देखि अक्टोबर २२ सम्म आयोजना गर्न लागेको नेपालको प्रमुख ट्वान्टी–२० प्रतियोगितामा पूर्व कप्तान ज्ञानेन्द्र मल्लले काठमाडौं गोर्खाजको मार्की खेलाडीमा चयन भएका छन् ।शनिबार भएको खेलाडी ड्राफ्टपछि ज्ञानेन्द्र काठमाडौंमा, नेपाली राष्ट्रिय टोलीका उपकप्तान रोहित पौडेल विराटनगर सुपर किंग्समा, सोमपाल कामी जनकपुर रोयल्समा, दीपेन्द्रसिंह ऐरी लुम्बिनी अल स्टारमा, करण केसी फार वेस्ट युनाइटेडमा र आसिफ शेख पोखरा एभेन्जर्समा छानिएका छन् ।ड्राफ्टमा १३ खेलाडीलाई ‘ए’ श्रेणीमा राखिएको थियो । बलत्कारको आरोपमा रहेका नेपालका कप्तान सन्दीप लामिछानेलाई क्यानले निलम्बनमा राखेको अवस्थामा ‘ए’ श्रेणीमा राखिएका १२ खेलाडीबाट ६ खेलाडीलाई मार्की खेलाडीमा छानिएको थियो । मार्की खेलाडीको पारिश्रमिक १५ लाख रुपैयाँ तोकिएको छ ।‘ए’ श्रेणीमा रहे पनि मार्की खेलाडीमा नपरेकाहरुलाई पुनः १५ लाखमा लिन ६ फ्रेन्चाइजलाई अवसर दिइएको बताइएको छ । बन्द खाम भित्र रहेका खेलाडी लिनु पर्ने थियो । त्यसमा पोखराले मात्र त्यसलाई सकारेको थियो र उसलाई शरद भेषावकर परेको थियो । शरदले ‘ए’ श्रेणीको खेलाडीको रुपमा १५ लाख पाउने छन् । ‘ए’ श्रेणीमा रहेर पनि शनिबारको ड्राफ्टमा नछानिएका सुवास खकुरेल, विनोद भण्डारी, आरिफ शेख, अविनाश बोहरा र कुशल भुर्तेल आइतबार हुने भनिएको ड्राफ्टको ‘बी’ श्रेणीमा झर्नेछन् ।तस्बिर : कान्तिपुर‘बी’ श्रेणीका खेलाडीको १० लाख र ‘सी’ श्रेणीका खेलाडीको ५ लाख पारिश्रमिक तोकिएको छ । ड्राफ्टमा ९२ नेपाली खेलाडी राखिएको क्यानले जनाएको छ । त्यसमध्ये एउटा टोलीले ११ खेलाडीमात्र लिन पाउने छन् । बाँकी ५ विदेशी खेलाडी रहने छन् । ५ मध्येका चार विदेशी खेलाडीले प्लेयिङ ११ मा खेल्न पाउने छन् ।नेपालको घरेलु फ्रेन्चाइज क्रिकेटमा रोहित र आसिफ पहिलो पटक मार्की खेलाडीमा चयन भएका हुन् । नेपालबाट खेल्दा यी दुबैले राम्रो प्रदर्शन दिदैं आएका छन् । मेमा नेपाल विश्वकप लिग २ को खेल खेल्न गएयता रोहित नेपाली टोलीको उप्तान थिए । भर्खरै केन्यामा भएको तीन एकदिवसीय खेलमा घरेलु टोलीविरुद्ध सन्दीपको अनुपस्थितिमा रोहितले नेपालको कप्तानी गरेका थिए, जुन शृंखला नेपालले ३–० ले ‘क्लिन स्विप’ गरेको थियो । आसिफले केन्याविरुद्धको पहिलो एकदिवसीयमा शतक बनाउनुका साथै प्लेयर अफ द सिरिज भएका थिए ।ज्ञानेन्द्र, दीपेन्द्र, सोमपाल र करणले यसअघि पनि विगतमा फ्रेन्चाइज क्रिकेटमा मार्की खेलाडी हुदैं टोलीको नेतृत्व गर्दै आएका थिए । 